*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2010. gada 3. augusta noteikumos Nr. 711 „Kārtība, kādā Valsts probācijas dienests organizē audzinoša rakstura piespiedu līdzekļa – sabiedriskais darbs – izpildi”**

Izdoti saskaņā ar

likuma “Par audzinoša rakstura

piespiedu līdzekļu piemērošanu bērniem”

11. panta trešo daļu

Izdarīt Ministru kabineta 2010. gada 3. augusta noteikumos Nr. 711 „Kārtība, kādā Valsts probācijas dienests organizē audzinoša rakstura piespiedu līdzekļa – sabiedriskais darbs – izpildi” (Latvijas Vēstnesis, 2010, 124. nr.) šādus grozījumus:

1. Aizstāt noteikumu tekstā vārdu “sastādīt” (attiecīgajā locījumā) ar vārdu “sagatavot” (attiecīgajā locījumā) un vārdu “sastādīts” (attiecīgajā locījumā) ar vārdu “sagatavots” (attiecīgajā locījumā).

2. Izteikt noteikumu 5. punktu šādā redakcijā:

“5. Ja probācija klientam nav deklarētās dzīvesvietas, sabiedriskā darba izpildi nodrošina struktūrvienība, kuras darbības teritorijā atrodas viņa dzīvesvieta.”

3. Papildināt noteikumus ar 5.1 punktu šādā redakcijā:

“5.1 Dienests probācijas klientam adresētos dokumentus paziņo vienā no šādiem veidiem:

5.11. izsniedz probācijas klientam personīgi;

5.12. nosūta uz probācijas klienta dzīvesvietas adresi vai norādīto korespondences saņemšanas adresi;

5.13. izmantojot elektroniskos sakarus, ja probācijas klients rakstiski izteicis vēlmi saņemt dokumentus attiecīgajā veidā.”

4. Izteikt noteikumu 6. un 7. punktu šādā redakcijā:

“6. Pamatojoties uz probācijas klienta vai viņa vecāka, vai cita likumiskā pārstāvja (turpmāk – pārstāvis) pamatotu iesniegumu, sabiedriskā darba izpildi var nodrošināt cita struktūrvienība.

7. Informāciju par sabiedriskā darba izpildi norāda probācijas klienta lietā atbilstoši normatīvajiem aktiem, kas nosaka probācijas klienta lietas izveidošanas, noformēšanas, pārsūtīšanas, izbeigšanas, atjaunošanas un glabāšanas kārtību, kā arī dienesta datubāzē iekļaujamās informācijas apjomu un informācijas iekļaušanas un izmantošanas kārtību.”

5. Aizstāt 8. punktā vārdus “septiņu darbdienu” ar skaitli un vārdu “10 dienu”.

6. Svītrot 9. un 10. punktu.

7. Izteikt noteikumu 11. punktu šādā redakcijā:

“11. Ja nepilngadīgais probācijas klients ir ieradies pieteikties struktūrvienībā bez pārstāvja, dienests turpina organizēt sabiedriskā darba izpildi un izsniedz probācijas klientam uzaicinājumu ierasties struktūrvienībā amatpersonas norādītajā datumā kopā ar pārstāvi. Amatpersona noskaidro pārstāvja neierašanās iemeslu.”

8. Papildināt ar 11.1, 11.2 un 11.3 punktu šādā redakcijā:

“11.1 Uzaicinājumā norāda:

11.11. probācijas klienta vārdu, uzvārdu, personas kodu vai ziņas, kas palīdz identificēt personu, ja persona nav reģistrēta Iedzīvotāju reģistrā;

11.12. struktūrvienību un adresi, kurā probācijas klientam jāierodas;

11.13. datumu un laiku, kad probācijas klientam jāierodas struktūrvienībā;

11.1 4. amatpersonu, pie kuras probācijas klientam jāierodas;

11.1 5. amatpersonas tālruņa numuru un elektroniskā pasta adresi (turpmāk – e-pasta adrese);

11.1 6. uzaicinājuma mērķi;

11.1 7. neierašanās iespējamās sekas;

11.18. informāciju, ka struktūrvienībā būs jāuzrāda personu apliecinošs dokuments.

11.2 Ja amatpersona konstatē, ka pārstāvis izvairās no ierašanās struktūrvienībā vai nepilngadīgā ģimenes apstākļi  vai bērnu aprūpes iestādes apstākļi nelabvēlīgi ietekmē nepilngadīgo un traucē sabiedriskā darba izpildi, amatpersona, nekavējoties, bet ne vēlāk ka triju dienu laikā par to rakstiski informē pašvaldības sociālo dienestu un bāriņtiesu.

11.3 Ja nepilngadīgais izvairās no sabiedriskā darba izpildes, amatpersona var uzaicināt pārstāvi ierasties uz pārrunām struktūrvienībā.”

9. Izteikt 12. punktu šādā redakcijā:

“12. Probācijas klients, kurš ir ieradies struktūrvienībā pieteikties sabiedriskā darba izpildei:

12.1. uzrāda personu apliecinošu dokumentu;

12.2. sniedz personas datus apstrādei;

12.3. norāda korespondences saņemšanas adresi, kā arī citu kontaktinformāciju.”

10. Papildināt noteikumus ar 12.1, 12.2, 12.3 un 12.4 punktu šādā redakcijā:

“12.1 Kad probācijas klients ieradies pietiekties sabiedriskā darba izpildei, amatpersona:

12.11. pārliecinās par probācijas klienta identitāti;

12.12. iegūst un apstrādā probācijas klienta datus;

12.13. izskaidro sabiedriskā darba izpildes nosacījumus un kārtību (turpmāk – sabiedriskā darba izpildes nosacījumi).

12.2 Probācijas klients ar parakstu apliecina, ka ir iepazinies ar sabiedriskā darba izpildes nosacījumiem un apņemas sabiedriskā darba izpildes laikā saņemt sev adresēto korespondenci norādītajā adresē. Vienu sabiedriskā darba izpildes nosacījumu eksemplāru izsniedz probācijas klientam, otru pievieno probācijas klienta lietai.

12.3 Ja probācijas klients ir nepilngadīgais, ar sabiedriskā darba izpildes nosacījumiem viņu iepazīstina pārstāvja klātbūtnē. Vienu sabiedriskā darba izpildes nosacījumu eksemplāru izsniedz probācijas klientam, otru pievieno probācijas klienta lietai.

12.4 Ja probācijas klients ir ieradies struktūrvienībā kopā ar pārstāvi, amatpersona:

12.41. pārliecinās par pārstāvja identitāti;

12.42. iegūst un apstrādā pārstāvja datus, tai skaitā korespondences saņemšanas adresi, kā arī citu kontaktinformāciju.”

11. Svītrot 14. punktā vārdus “pēc darba devēja lūguma”.

12. 15. punktā:

13.1. papildināt 15.1. apakšpunktā aiz vārda “uzvārdu” ar vārdiem “un tālruņa numuru”;

13.2. papildināt 15.7. apakšpunktā aiz vārda “personu” ar vārdiem “un tālruņa numuru”.

13. Aizstāt 16. punktā skaitli “10” ar skaitli “11.1”.

14. Papildināt noteikumus ar 17.1 punktu šādā redakcijā:

“17.1 Ja probācijas klients norīkojumā norādītajā laikā neierodas pie darba devēja, amatpersona izsniedz jaunu norīkojumu.”

15. Papildināt 19.10. apakšpunktā aiz vārda “vietu” ar vārdiem “un adresi”.

16. Izteikt 29., 30. un 31. punktu šādā redakcijā:

“29. Grozījumus darba grafikam veic amatpersona, vienojoties ar darba devēju un probācijas klientu, ja sabiedriskais darbs tiks veikts laikā, kas nav minēts attiecīgajā darba grafikā, bet ietilpst laikposmā, par kuru tas sagatavots. Pirms darba grafika grozījumos paredzētā darba veikšanas datuma, darba devējs, amatpersona un probācijas klients ar parakstu apliecina darba grafika grozījumus. Darba grafika grozījumu vienu eksemplāru izsniedz darba devējam, otru – probācijas klientam, trešo pievieno probācijas klienta lietai.

30. Darba grafika grozījumos norāda:

30.1. darba grafika, kurā veikti grozījumi, numuru;

30.2. darba grafika grozījumu sagatavošanas datumu;

30.3. darba devēja pilnu nosaukumu;

30.4. darba devēja norīkotās atbildīgās personas amatu, vārdu, uzvārdu, tālruņa numuru, e-pasta adresi;

30.5. probācijas klienta vārdu, uzvārdu, tālruņa numuru, e-pasta adresi;

30.6. amatpersonas vārdu, uzvārdu, tālruņa numuru, e-pasta adresi;

30.7. darba grafika grozījumu saskaņošanas datumu;

30.8. datumus, kuros probācijas klients veiks sabiedrisko darbu;

30.9. darba laiku;

30.10. sabiedriskā darba izpildes vietu un adresi;

30.11. plānotās sabiedriskā darba stundas.

31. Grozījumus darba grafikam neveic, ja probācijas klients vai darba devējs dienā, kad saskaņā ar darba grafiku probācijas klientam jāveic sabiedriskais darbs, lūdz mainīt sabiedriskā darba uzsākšanas vai pabeigšanas laiku.”

17. Papildināt 32. punktā aiz vārda “noteikumu” ar skaitli “13.”

18. Papildināt noteikumus ar 35.1 un 35.2 punktu šādā redakcijā:

“35.1 Veicot kontroli sabiedriskā darba izpildes vietā, amatpersona sagatavo pārbaudes aktu, kurā norāda:

35.11. datumu un laiku, kad veikta kontrole;

35.12. probācijas klienta vārdu, uzvārdu un kontaktinformāciju;

35.13. darba devēja nosaukumu un kontaktinformāciju;

35.14. sabiedriskā darba izpildes vietu un adresi;

35.15. datumu un laiku, kad probācijas klientam ir jāveic darbs saskaņā ar darba grafiku;

35.16. kontrolē konstatēto.

35.2 Pārbaudes aktu paraksta probācijas klients un amatpersona, kura veic kontroli. Ja kontroles laikā konstatēts, ka probācijas klients neatrodas sabiedriskā darba izpildes vietā, pārbaudes aktu paraksta darba devējs un amatpersona, kura veic kontroli.”

19. Svītrot 36. punktu.

20. Izteikt 38.1. apakšpunktu šādā redakcijā:

“38.1. amatpersona darba grafikā noteiktajā laikā ierodas sabiedriskā darba izpildes vietā un konstatē, ka probācijas klients tur neatrodas, un amatpersonu iepriekš par to nav informējis;”.

21. Aizstāt 39. punktā vārdus “izdrukā no datubāzes” ar vārdu “sagatavo” un svītrot vārdus “kas apliecina probācijas klienta nostrādātās sabiedriskā darba stundas”.

22. Svītrot 42. punktā vārdu “ierakstītā” un aizstāt skaitli “10” ar skaitli “11.1”.

23. Svītrot 44. punktā vārdu “ierakstītā”.

24. Izteikt 46.6. apakšpunktu šādā redakcijā:

“46.6. ja nepieciešams – amatpersonu, pie kuras probācijas klientam jāierodas, lai vienotos par turpmāko sabiedriskā darba izpildi, tās kontaktinformāciju, kā arī adresi un laiku, kad probācijas klientam jāierodas.”

25. Svītrot 47. punktu.

26. Izteikt 48. punktu šādā redakcijā:

“48. Ja probācijas klients brīdinājumā noteiktajā laikā neierodas pieteikties sabiedriskā darba izpildei vai atkārtoti pārkāpj sabiedriskā darba izpildes nosacījumus, ar kuriem tika iepazīstināts, un neinformē par attaisnojošiem iemesliem, amatpersona, 15 dienu laikā sagatavo tiesai vienu no priekšlikumiem (turpmāk – priekšlikums):

48.1. par sabiedriskā darba piemērošanas ilguma palielināšanu;

48.2. par sabiedriskā darba aizstāšanu ar stingrāku audzinoša rakstura piespiedu līdzekli.”

27. Papildināt ar 48.1 un 48.2 punktu šādā redakcijā:

“48.1 Priekšlikumam pievieno tajā minēto dokumentu kopijas. Vienu priekšlikuma eksemplāru ierakstītā vēstulē nosūta tiesai, nogādā to personīgi vai nosūta, izmantojot elektronisko pastu atbilstoši normatīvajiem aktiem par elektronisko dokumentu izstrādāšanas, noformēšanas, glabāšanas un aprites kārtību valsts un pašvaldību iestādēs un kārtību, kādā notiek elektronisko dokumentu aprite starp valsts un pašvaldību iestādēm, otru pievieno probācijas klienta lietai.

48.2 Ja tiesa saskaņā ar Krimināllikuma 66. panta pirmās daļas nosacījumiem ir atbrīvojusi probācijas klientu no piespriestā soda, piemērojot audzinoša rakstura piespiedu līdzekli – sabiedriskais darbs, un probācijas klients pēc brīdinājuma saņemšanas neierodas pieteikties sabiedriskā darba izpildei vai atkārtoti pārkāpj sabiedriskā darba izpildes nosacījumus, ar kuriem tika iepazīstināts, un neinformē par attaisnojošiem iemesliem, amatpersona 15 dienu laikā sagatavo tiesai iesniegumu par piespriestā kriminālsoda izpildi.”

28. Papildināt 49. punkta ievadā aiz vārda “priekšlikumā” ar vārdiem un skaitli “un 48.2 punktā minētajā iesniegumā”.

29. Izteikt V nodaļas nosaukumu šādā redakcijā:

**“V. Sabiedriskā darba neveikšana uz laiku”**

30. Aizstāt 53.1. apakšpunktā skaitli “10” ar skaitli “11.1”.

31. Izteikt 54. punktu šādā redakcijā:

“54. Ja dienests ir saņēmis probācijas klienta (vai pārstāvja) informāciju par to, ka probācijas klients slimības dēļ nav spējīgs veikt sabiedrisko darbu, amatpersona atļauj uz slimošanas laiku neveikt sabiedriskā darba izpildi, izdarot par to atzīmi datubāzē, un nekavējoties par to paziņo darba devējam. Amatpersona informē probācijas klientu un pārstāvi, par nākamo tikšanas reizi dienestā un sabiedriskā darba neveikšanas attaisnojošo dokumentu iesniegšanu.”

32. Papildināt noteikumus ar 54.1 punktu šādā redakcijā:

“54.1 Ja dienests ir saņēmis probācijas klienta (vai pārstāvja) rakstisku iesniegumu ar lūgumu atļaut uz laiku līdz vienam mēnesim citu svarīgu iemeslu dēļ neveikt sabiedrisko darbu, amatpersona pieņem lēmumu 10 dienu laikā no iesnieguma saņemšanas.”

33. Izteikt 55. un 56. punktu šādā redakcijā:

“55. Ja dienests ir atļāvis probācijas klientam uz laiku līdz vienam mēnesim citu svarīgu iemeslu dēļ neveikt sabiedrisko darbu, amatpersona par to nekavējoties paziņo darba devējam.

56. Probācijas klients (vai pārstāvis) ne vēlāk ka 15 dienas pirms datuma, no kura vēlas lūgt atļauju neveikt sabiedrisko darbu svarīgu iemeslu dēļ, iesniedz šo noteikumu 54.1 punktā minēto iesniegumu. Iesniegumā norāda:

56.1. lūguma pamatojumu;

56.2. datumu no kura lūdz atļauju neveikt sabiedrisko darbu;

56.3. datumu, kurā apņemas uzsākt vai turpināt sabiedriskā darba izpildi;

56.4. adresi, kurā probācijas klients būs sasniedzams, un kontakttālruni.”

34. Papildināt ar 56.1, 56.2, 56.3, 56.4 un 56.5 punktu šādā redakcijā:

“56.1 Probācijas klients (vai pārstāvis) pēc amatpersonas pieprasījuma iesniedz dokumentus, kas apliecina šo noteikumu 56.1. apakšpunktā minētā lūguma pamatojumu.

56.2 Amatpersona pēc šo noteikumu 54.1 punktā minētā iesnieguma saņemšanas izskata to un pieņem vienu no šādiem lēmumiem:

56.21. atļaut uz laiku līdz vienam mēnesim neveikt sabiedrisko darbu;

56.22. neatļaut uz laiku līdz vienam mēnesim neveikt sabiedrisko darbu.

56.3 Šo noteikumu 56.2 punktā minētajā lēmumā norāda:

56.31. probācijas klienta vārdu, uzvārdu, personas kodu vai ziņas, kas palīdz identificēt personu, ja persona nav reģistrēta Iedzīvotāju reģistrā;

56.32. struktūrvienību un amatpersonu, kura pieņem lēmumu;

56.33. ārējā normatīvā akta pantu, tā daļu, saskaņā ar kuru pieņemts lēmums.

56.4 Ja amatpersona pieņem šo noteikumu 56.21. apakšpunktā minēto lēmumu, tajā papildus šo noteikumu 56.3 punktā minētajai informācijai norāda:

56.41. laikposmu, uz kuru tiek dota atļauja neveikt sabiedriskā darba izpildi;

56.42. darbības, kas probācijas klientam jāveic pēc atļaujas termiņa beigām.

56.5 Ja amatpersona pieņem šo noteikumu 56.22. apakšpunktā minēto lēmumu, tajā papildus šo noteikumu 56.3 punktā minētajai informācijai norāda lēmuma pamatojumu, lēmuma apstrīdēšanas kārtību un termiņu.”

35. Svītrot 57. punktu.

36. Izteikt 58. punktu šādā redakcijā:

“58. Šo noteikumu 56.22. apakšpunktā minētajā gadījumā probācijas klients (vai pārstāvis) var apstrīdēt amatpersonas lēmumu, 10 dienu laikā no lēmuma paziņošanas brīža, iesniedzot rakstisku iesniegumu struktūrvienībā, kura pieņēmusi lēmumu, vai dienesta vadītājam. Ja probācijas klients (vai pārstāvis) iesniegumu iesniedz struktūrvienībā, to nekavējoties nosūta dienesta vadītājam.”

37. Papildināt noteikumus ar 58.1, 58.2 un 58.3 punktu šādā redakcijā:

“58.1 Dienesta vadītājs 10 dienu laikā pēc šo noteikumu 58. punktā minētā iesnieguma saņemšanas dienestā izskata to un pieņem vienu no šādiem lēmumiem:

58.11. atstāt spēkā amatpersonas pieņemto lēmumu;

58.12. atcelt amatpersonas pieņemto lēmumu;

58.13. atcelt amatpersonas pieņemto lēmumu un atļaut uz laiku neveikt sabiedrisko darbu;

58.14. atcelt amatpersonas pieņemto lēmumu un neatļaut uz laiku neveikt sabiedrisko darbu.

58.2 Šo noteikumu [58.1 punktā](http://likumi.lv/ta/id/272547-kartiba-kada-valsts-probacijas-dienests-uzrauga-nosaciti-notiesatas-nosaciti-pirms-termina-no-soda-izciesanas-atbrivotas#p45) minētajā lēmumā norāda:

58.21. probācijas klienta vārdu, uzvārdu, personas kodu vai ziņas, kas palīdz identificēt personu, ja persona nav reģistrēta Iedzīvotāju reģistrā;

58.22. apstrīdēto lēmumu un tā saturu;

58.23. dienesta vadītāja lēmumu, ārējā normatīvā akta pantu, tā daļu, saskaņā ar kuru pieņemts lēmums, un lēmuma pamatojumu.

58.3 Ja dienesta vadītājs pieņem šo noteikumu 58.12., 58.13. apakšpunktā minēto lēmumu, tajā papildus šo noteikumu 58.2 punktā minētajai informācijai norāda šo noteikumu 56.41. un 56.42. apakšpunktā minēto informāciju.”

38. Izteikt noteikumu 59. punktu šādā redakcijā:

“59. Amatpersona triju dienu laikā pēc tiesas nolēmuma izpildes sagatavo paziņojumu par sabiedriskā darba izpildi (turpmāk – paziņojums) un vienu paziņojuma eksemplāru ierakstītā vēstulē nosūta tiesai, nogādā to personīgi vai nosūta, izmantojot elektronisko pastu atbilstoši normatīvajiem aktiem par elektronisko dokumentu izstrādāšanas, noformēšanas, glabāšanas un aprites kārtību valsts un pašvaldību iestādēs un kārtību, kādā notiek elektronisko dokumentu aprite starp valsts un pašvaldību iestādēm, otru pievieno probācijas klienta lietai, trešo pēc probācijas klienta lūguma izsniedz vai nosūta probācijas klientam.”

39. Izteikt 62. punktu šādā redakcijā:

“62. Ja probācijas klients godprātīgi un apzinīgi pilda sabiedrisko darbu un neizdara jaunus likumpārkāpumus, amatpersona var iesniegt rajona (pilsētas) tiesā priekšlikumu par sabiedriskā darba piemērošanas ilguma samazināšanu. Priekšlikumam pievieno tajā minēto dokumentu kopijas. Vienu priekšlikuma eksemplāru nosūta ierakstītā vēstulē tiesai, nogādā to personīgi vai nosūta, izmantojot elektronisko pastu atbilstoši normatīvajiem aktiem par elektronisko dokumentu izstrādāšanas, noformēšanas, glabāšanas un aprites kārtību valsts un pašvaldību iestādēs un kārtību, kādā notiek elektronisko dokumentu aprite starp valsts un pašvaldību iestādēm, otru pievieno probācijas klienta lietai.”

40. Papildināt noteikumus ar 62.1 punktu šādā redakcijā:

“62.1Priekšlikumā par sabiedriskā darba ilguma samazināšanu norāda šo noteikumu 49.1., 49.2., 49.3., 49.4., 49.5. un 49.8. apakšpunktā minēto, kā arī:

62.11. ārējā normatīvā akta pantu, tā daļu, punktu vai apakšpunktu, kas paredz sabiedriskā darba ilguma samazināšanu;

62.12. motivētu lūgumu tiesai samazināt probācijas klientam noteikto sabiedriskā darba stundu skaitu.”

41. Izteikt 63. punktu šādā redakcijā:

“63. Amatpersona paziņo pārstāvim visus šajos noteikumos minētos dokumentus, kas tiek paziņoti probācijas klientam.”

Ministru prezidents Laimdota Straujuma

Tieslietu ministrs Dzintars Rasnačs

Iesniedzējs Raivis Kronbergs

13.05.2016, 16:00

2210

I.Pūrīte

67021142, [irina.purite@vpd.gov.lv](mailto:irina.purite@vpd.gov.lv)

L.Zelča

67021128, lita.zelca@vpd.gov.lv

K.Gromova

67021190, [karina.gromova@vpd.gov.lv](mailto:karina.gromova@vpd.gov.lv)

E.Rubene

67800313, eva.rubene@vpd.gov.lv

A.Stengrevics

67021103, andris.stengrevics@vpd.gov.lv